《次韵桑民怿和晦庵先生读道书六首 其五》
明代·张吉

金丹浴何处，仙掌露清凄。一粒试鸡犬，便与丹霄期。

亭亭瑶台月，千古照妍姿。得一靡销毁，了了不容思。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。